Hilario Davide, Jr.

Si Hilario Gelbolingo Davide Jr.,GCSS,(natawo December 20, 1935) kanhi Hepeng Mahistrado sa Korte Suprema sa Pilipinas

Kabatan-on
Natawo siyang ikaunom sa pito ka managsuon sa Barangay Colawin, Argao, Cebu ngadto sa magtiayong Hilario P. Davide Sr. (1904–2006), usa ka retirado nga Schools Division Superintendent, ug Josefa L. Gelbolingo, a magtutudlo sa publikong tulunghaan.

Natapos niya ang primera grado sa Argao Elementary School ug ang sekondarya sa Abellana Vocational High School.Nagtungha siya sa kolehiyo sa University of the Philippines Diliman sa syudad sa Quezon.Nakuha niya dinhi ang Associate in Arts sa tuig 1955, Bachelor of Science in Jurisprudence sa tuig 1958, ug ang iyang Bachelor of Laws degree sa tuig 1959. Sa samang tuig 1959 nakapasar siya sa pasulit isip abogado.

Gikan sa tuig 1959 ngadto 1963 nagtrabaho siya isip private secretary ngadto sa bise-gobernador ug gobernador sa Sugbu.

Gikan sa tuig 1962 ngadto 1968 nagtudlo siya sa College of Law sa Southwestern University sa Dakbayan sa Sugbo. Ang maong tulunghaan nihatag kaniya og degree sa Doctor of Laws (Honoris Causa) sa tuig 1999.

Magbabalaod

Sa tuig 1971 napili siyang representante sa ikaupat nga distrito sa Sugbu ngadto sa Constitutional Convention (CONCON).

Sa tuig 1978 napili siya isip assemblyman sa Sugbu ngadto sa Interim Batasang Pambansa.

Human napalagpot ang rehimeng Marcos pinaagi sa People Power sa Pebrero 1986, ang bag-ong presidente Corazon C. Aquino nipili ni Davide isip usa sa 50 ka Commissioners sa Philippine Constitutional Commission of 1986.

Korte Suprema

Associate Justice
Sa Enero 24, 1991, gipili siya ni presidente Aquino isip Associate Justice sa Korte Suprema. Gikan sa Enero 2, 1996 ngadto sa Agosto 30, 1997, naglingkod siya isip membro sa Senate Electoral Tribunal. Naglingkod usab siya isip Working Chairman sa Court's Third Division gikan Enero 2, 1996 ngadto Setyembre 7, 1997, ug Chairman of the House of Representative Electoral Tribunal gikan Setyembre 1, 1997 ngadto Nobyembre 30, 1998.

Chief Justice

Sa Nobyembre 30, 1998, gipili siya ni Presidente Joseph Estrada isip ka-20 nga Chief Justice sa Korte Suprema. Naila siya isip Centennial and Millennial Chief Justice.

Sa tuig 2000 siya ang presiding judge sa impeachment trial batok sa kanhi-Presidente Estrada. Siya ang nagpahurar sa -bise-presidente Gloria Macapagal-Arroyo. 

Mga Sugboanon
Mga Pilipinong maghuhukom